Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 392/13/8803	Košice II, 3.3.2015
EEČ : 2-64-115-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 2.3.2015, spisová značka 3 Pv 392/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX prokuratúry XXXXX II v trestnej veci vedenej proti obv. ml. XXXXX pre trestný čin krádeže  podľa § 212 ods.2 písmeno f) Trestného zákona ktorého sa dopustil tak, že : 

v Košiciach v čase asi o 19.45 hod. dňa 07.06.2013 v obchodnom centre XXXXX na ul. Toryskej pod vplyvom alkoholu odcudzil z predajnej plochy 1 ks 0,5 l fľaše alkoholu zn. Vodka Nicolaus v hodnote 4,49 EUR a 1 ks farby na vlasy zn. Palette Salon v hodnote 4,59 EUR, tým spôsobom, že fľašu alkoholu si vložil pod čiernu vestu, ktorú mal na sebe a farbu na vlasy vložil do riflových nohavíc a bez zaplatenia prešiel cez pokladničnú zónu, čím spoločnosti XXXXX, v.o.s., Bratislava spôsobil celkovú škodu vo výške 9,08 EUR, a tohto konania sa dopustil  napriek tomu, že dňa 01.12.2012 mu bola v blokovom konaní uložená pokuta vo výške 15 EUR za  priestupok proti majetku podľa § 50 odsek 1 zák. č. 372/1990 Zb. o priestupkoch v znení neskorších predpisov,  

Uznesením prokurátora Okresnej prokuratúry XXXXX II zo dňa 2.3.2015, spisová značka 3 Pv 392/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX II sp.zn. 3 Pv 392/13/8803 zo dňa 22.10.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. ml. XXXXX   pre trestný čin krádeže  podľa § 212 ods.2 písmeno f) Trestného zákona  na tom skutkovom základe, ako je to uvedené vo výrokovej časti tohto uznesenia.

Podľa § 216 ods.2 Tr. poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, t.j. 04.11.2013. 

Skúšobná doba podmienečného zastavenia trestného stíhania uplynula dňa 04.11.2014.

Z odpisu z registra trestov vyplýva, že obvinený sa v skúšobnej dobe nedopustil trestného činu. Zo správy Okresného úradu XXXXX, ako aj z evidenčnej karty bolo zistené, že obvinený sa v skúšobnej dobe nedopustil žiadneho priestupku.  

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči obv. XXXXX nevedie žiadne trestné stíhanie.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. ml. XXXXX splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor